Din is-sena s-Soċjetà Mużikali San Girgor ta' Tas-Sliema, imwaqqfa fl-1987, nediet l-ewwel fażi tal-proġett tal-każin il-ġdid li jinsab ftit passi 'l bogħod mill-knisja parrokkjali. Il-bar tal-każin, msejjaħ Club Lounge, infetaħ fid-19 ta' Awwissu li għadda f'okkażjoni tassew kommoventi li rat attendenza numeruża ħafna. Ġiet inawgurata b'mod mhux uffiċjali s-sala tal-każin filwaqt li komplew jingħataw numru sabiħ ta' donazzjonijiet nhar it-Tnejn li għadda fir-riċeviment annwali tal-festa li qed tiġi ċċelebrata matul din il-ġimgħa. Il-kumitat jixtieq jirringrazzja lill-benefatturi kollha talli din il-ħolma qed jagħmluha realtà. Is-sostenituri tas-Soċjetà u l-festa Gregorjana issa jinsabu fuq l-għatba jaħsbu u jistennew bil-ħerqa sena oħra – is-sena li se tara l-ftuħ ta' dan l-każin meravilja kollu lavur u xogħol mill-isbaħ fil-festi speċjali f'għeluq it-30 anniversarju mit-twaqqif tal-istess soċjetà.